**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-34/2017-04**

**Дана: 21.02.2017. године**

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 21.02.2017. године, разматрало је Предлог комисије за одобрење Програма финансирања потреба у области спорта за 2017. годину и донело следеће

***З А К Љ У Ч K E***

1. Усвајају се закључци Комисије за оцену и избор програма у области спорта, број: 06-33/2017-04 од 20.02.2017. године.

2. Прихвата се предлог Комисије за оцену и избор програма у области спорта за 2017. годину и доносе се решења о одобравању Годишњег програма о додели средстава за задовољавање потреба и интереса грађана у области спорта у 2017. години.

3. У складу са закључком Комисије за одобрење Програма финансирања потреба у области спорта за 2017. годину , прихвата се предлог да се Фудбалском клубу „Динамо“ Врање, Клубу малог фудбала „Престиж“ и Савезу за школски спорт“, да додатни рок од 10 дана, ради допуне финансијског извештаја.

Са наведеним спортским организацијама Уговор о додели средстава за реализацију годишњег програма, биће закључен након допуне финансијског извештаја.

У случају да наведене спортске организације не доставе допуну финансијског извештаја, или исти не буде усвојен од стране Комисије, решење којим се одобрава годишњи програм биће стављено ван снаге.

Обавезује се ресорни већник Ненад Ђорђевић, да о реализацији закључка из тачке 3. обавести Градско веће.

Закључак доставити: др Игору Андонову, председнику Комисије, Ненаду Ђорђевићу, члану Градског већа за спорт и омаладину и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Самостални саветник,**

**Јелена Пејковић**